Diari Oficial de la Generalitat Valenciana


Sumari del DOGV 5937, del 21-01-2009 (2008/15875)

Assumpte civil 000795/2008. Notificació de la sentència a Eliany Elena Cuéllar.
-------------------------------------------------------------------------------

### Dades del document

Número de DOGV
:   5937

Data del DOGV
:   21-01-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2008/15192


Data del document
:   04-12-2008

Organisme emissor
:   Jutjat de Primera Instància Número 23 de València

Tipus de document
:   Edicte

Descriptors 

:   * sistema judicial

Assumpte civil 000795/2008. Notificació de la sentència a Eliany Elena Cuéllar. [2008/15279]  
Judici verbal 000795/2008  
Part demandant: Emivasa.  
Part demandada: Francisco Serrán Godoy i Eliany Elena Cuéllar.  
En el judici a què es fa referència s'ha dictat la sentència que té l'encapçalament i la dispositiva, literalment, com es diu:  
«Sentència número 221/2008  
València, 17 de novembre de 2008  
Desamparados Almenar Belenguer, magistrada jutgessa del Jutjat de Primera Instància número 23 de València, ha vist les actuacions de judici verbal, seguides amb el número 795/2008, a instàncies de la mercantil Empresa Mixta Valenciana de Aguas, SA (Emivasa), representada per la procuradora Gloria Benlloch Soriano i assistida pel lletrat Ignacio López Arbide, contra Francisco Serrán Godoy i Eliany Elena Cuéllar, declarats en rebel·lia; s'hi exerceixen les accions de resolució de contracte i reclamació d'una quantitat.  
Dispositiva  
Estime la demanda deduïda per la mercantil Empresa Mixta Valenciana de Aguas, SA, representada per la procuradora Gloria Benlloch Soriano, contra Francisco Serrán Godoy i Eliany Elena Cuéllar, declarats en rebel·lia, i declare resolt el contracte de subministrament d'aigua i conservació i inspecció del comptador relatiu a l'immoble siti al carrer de Pedro Cabanes, número 8, porta 8, de València, concertat el 30 de juny de 1970, facultant Emivasa perquè duga a terme les actuacions necessàries per al cessament efectiu del subministrament d'aigua, autoritzant-la, fins i tot, i si cal, a accedir al lloc on es trobe el comptador amb l'objecte de poder interceptar el pas de l'aigua. I condemne Francisco Serrán Godoy a pagar a Emivasa la suma de mil cent huitanta-tres euros i trenta-un cèntims (1.183,31 euros), més els interessos legals des de la data de la interpel·lació judicial (23 de maig de 2008), i les quantitats que per concepte de subministrament d'aigua potable i manteniment de comptador s'hagen produït i es produïsquen d'ara en avant a favor d'Emivasa, des de la factura següent a l'emesa el 23 de gener de 2008 fins que es procedisca a tallar el subministrament del comptador i a la seua retirada. I condemne Eliany Elena Cuéllar a sotmetre's a esta resolució contractual adés declarada i, per tant, a permetre l'entrada dels operaris de la demandant al seu domicili, a fi que duguen a terme les actuacions necessàries per a interceptar el subministrament d'aigua. S'imposen als demandats les costes del procediment.  
Contra esta sentència, que no és ferma, s'hi pot interposar un recurs d'apel·lació davant de l'Audiència Provincial, que cal preparar davant d'este Jutjat en el termini de cinc dies hàbils, comptadors des que es notifique, en els termes de l'article 457 de la Llei 1/2000, d'Enjudiciament Civil (LEC).  
Esta és la meua sentència que, jutjant en primera instància, pronuncie, mane i firme. Segueixen les firmes».  
Atés que es desconeix el domicili o la residència actuals de la part demandada, Eliany Elena Cuéllar, per la provisió dictada en el dia de hui, de conformitat amb el que disposen els articles 497.2, 56.4 i 164 la Llei 1/2000, d'Enjudiciament Civil, s'ha acordat publicar este edicte al tauler d'anuncis del Jutjat i en el Diari Oficial de la Comunitat Valenciana per a dur a efecte la diligència de notificació de sentència.  
València, 4 de desembre de 2008.- El secretari judicial: Alberto Martínez de Santos.